79. ΝΟΜΟΘΕΤ. ΔΙΑΤΑΓΜΑ υπ’ αριθ. 441 της 10/16 Φεβρ. 1970 (ΦΕΚ Α΄ 39) Περί συνταξιοδοτήσεως του διδακτικού, βοηθητικού και διοικητικού προσωπικού των Ανωτάτων Βιομηχανικών Σχολών. ΄Αρθρ.1.-Η προϋπηρεσία του διδακτικού, βοηθητικού και διοικητικού προσωπικού των Ανωτάτων Βιομηχανικών Σχολών, η παρασχεθείσα αφ’ ης αι Σχολαί αύται ελειτούργησαν ως Ανώταται υπό την μορφήν Νομικών Προσώπων Ιδιωτικού Δικαίου, προσμετρείται εις την συντάξιμον υπηρεσίαν των, υπό τους όρους και τας προϋποθέσεις των άρθρ. 12 και 13 του Α.Ν. 1854 του 1951 «περί απονομής των Πολιτικών και Στρατιωτικών Συντάξεων», ως ταύτα ετροποποιήθησαν και συνεπληρώθησαν μεταγενεστέρως και συνυπολογίζεται δια τας προσαυξήσεις τας προβλεπομένας υπό της κειμένης νομοθεσίας λόγω πολυετούς συνολικής και εν τω αυτώ βαθμώ υπηρεσίας. ΄Αρθρ.2.-1.Αι διατάξεις του προηγουμένου άρθρου εφαρμόζονται δια τον κανονισμόν ή την αύξησιν της συντάξεως του εξελθόντος της υπηρεσίας μετά την ισχύν του Ν.Δ. 4578 του 1966 «περί κυρώσεως Πράξεων Υπουργικού Συμβουλίου και άλλων τινών διατάξεων». 2.Η κατά τας διατάξεις της προηγουμένης παραγράφου σύνταξις ή αύξησις της συντάξεως είναι πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως. Σελ. 90,48(γ) Τεύχος       Σελ.       ΄Αρθρ.3.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 